

Lasten ja nuorten hyvinvointisuunnitelma 2016- 2019

Lasten ja nuorten verkostoryhmä

Sisällys

[1. Lasten ja nuorten hyvinvointisuunnitelma 2016–2019 1](#_Toc460833305)

[2. Hyvinvointisuunnitelman tavoitteet 1](#_Toc460833306)

[3. Nykytilan kuvaus 2](#_Toc460833307)

[3.1 Asiakaslähtöinen ja palveleva Nokia: Vanhempien kasvatustehtävän tukeminen 3](#_Toc460833308)

[3.2 Asiakaslähtöinen ja palveleva Nokia: Monialainen yhteistyötoimintakäytäntönä 4](#_Toc460833309)

[3.3 Asiakaslähtöinen ja palveleva Nokia: Riittävä ja oikea-aikainen tuki ja varhainen puuttuminen 5](#_Toc460833310)

[3.4 Turvallinen ja viihtyisä Nokia: Lasten ja nuorten elinympäristö on viihtyisä ja turvallinen 6](#_Toc460833311)

[3.5 Yrittävä, osaava ja onnistuva Nokia: Nuorten koulutukseen ja työelämään ohjauksen palvelukokonaisuus toimii 6](#_Toc460833312)

[3.6 Tasapainoinen ja toimiva Nokia: Vuoropuhelu lasten, nuorten, perheiden virkamiesten ja päätöksentekijöiden välillä lisääntyy 7](#_Toc460833313)

[3.7 Tasapainoinen ja toimiva Nokia: Osallistutaan alueelliseen yhteistyöhön 7](#_Toc460833314)

[Resurssiehdotukset 2017- 7](#_Toc460833315)

[Suunnitelman toteuttaminen ja seuranta 7](#_Toc460833316)

[Lasten ja nuorten hyvinvointiryhmän kokoonpano 2016 8](#_Toc460833317)


## Lasten ja nuorten hyvinvointisuunnitelma 2016–2019

Nokia on perheystävällinen, turvallinen kaupunki, jossa lasten ja nuorten on hyvä kasvaa, oppia ja harrastaa. Terveyden ja hyvinvoinnin perusta luodaan lapsuus- ja nuoruusiässä. Lasten ja nuorten hyvinvointia edistävät palvelut tuotetaan vanhempien kasvatustehtävää tukien. Vanhemmilla on ensisijainen vastuu lasten ja nuorten hyvinvoinnista. Laadukkailla ja oikea-aikaisilla palveluilla voidaan tukea vanhempia heidän kasvatustehtävässään. Tämän päivän lapset ovat tulevaisuuden vanhempia. Nokian kaupunki haluaa suunnata voimavarojaan lasten ja nuorten kasvun ja koulutuksen tukemiseen. Hallintokunnat ylittävällä monialaisella yhteistyöllä kehitetään ja toteutetaan lapsille ja nuorille suunnattuja palveluita.

Lasten ja nuorten hyvinvointisuunnitelman laadintaa ohjaa lastensuojelulaki (12§). Suunnitelma laaditaan lasten ja nuorten hyvinvoinnin edistämiseksi sekä lastensuojelun järjestämiseksi ja kehittämiseksi neljän vuoden välein. Lisäksi hyvinvointisuunnitelman laadinnassa huomioidaan sosiaalihuoltolaki (9§, 41§) sekä oppilas- ja opiskelijahuoltolaki (12§). Suunnitelman perustana toimii myös koko kaupungin onnistumissuunnitelma, jonka tavoitteina mm. perheiden ja kotona asumisen tukeminen ennaltaehkäisevästi ja varhaisesta vuorovaikutuksesta huolehtien, nuorten koulutus- ja työelämävalmiuksien vahvistaminen ja monialaisen yhteistyön toimiminen yli palvelukeskusrajojen.

Hyvinvointisuunnitelmassa konkretisoidaan vuonna 2014 hyväksytyn lasten ja nuorten hyvinvointiohjelman painopisteitä:

* Lasten, nuorten ja heidän perheidensä palvelut tuotetaan yhteistyössä.
* Nuorten koulutukseen ja työelämään ohjauksen palvelukokonaisuus toimii.
* Lasten ja nuorten elinympäristö on viihtyisä ja turvallinen.
* Lasten ja nuorten palveluiden järjestämisessä tiedostetaan ennaltaehkäisevän toiminnan kustannusvaikutukset

## Hyvinvointisuunnitelman tavoitteet

* Arvioida nokialaisten lasten, nuorten ja perheiden tämänhetkistä hyvinvointia ja palvelutarvetta.
* Tukea lapsiperheiden hyvinvointia ja vanhemmuutta monialaisten palveluiden avulla “yhden luukun periaatteella”.
* Tarkentaa ja konkretisoida Nokian kaupungin lasten ja nuorten hyvinvointiohjelmaa.

## Nykytilan kuvaus

Nykytilaa arvioidaan mm. kouluterveyskyselyn avulla, jonka tiedonkeruu epäonnistui 2015. Tulevaisuudessa Nokia osallistuu aktiivisemmin myös Pirkanmaan seudun nuorisokyselyyn, jota kautta saadaan seutukunnallisesti vertailukelpoista tietoa nuorten hyvinvoinnista ja elinoloista. Nokian kaupungissa on korkea lapsiperheiden osuus (45 % kotitalouksista) sekä lapsiperheiden pienituloisuusaste (10 %). Nuorisotyöttömyys sekä nuorten päihteiden käyttö, erityisesti kannabiksen käyttö, on lisääntynyt. Lastensuojelun avohuollon asiakkaina olleiden lasten osuus on kasvanut. Kiireellisesti sijoitettujen lasten määrä on vähentynyt, mutta huostaanottojen ja poliisin kotihälytystehtävien sekä perheväkivaltaan liittyvien lastensuojeluilmoitusten määrä on lisääntynyt. Raskaudenkeskeytykset ovat mahdollisesti lisääntyneet. On myös pohdittava, miten Nokia valmistautuu haasteeseen, joka kohdistuu maahanmuuttoon ja kotouttamiseen. Haasteena on resurssien niukkuus kaikilla palvelualueilla.

Vastauksena haasteisiin on mm. kouluissa lasten ja nuorten osallisuutta lisätty (kyselyt ym.) ja neuvolassa perheohjaus on vakiinnutettu ennaltaehkäiseväksi toimintamuodoksi. Perusopetuksen jälkeinen ohjaus toimii ja vuosittain ei jää ilman jatkopaikkaa pääsääntöisesti yksikään nuori. Uudistunut lainsäädäntö ohjaa entistä vahvemmin monialaiseen yhteistyöhön. Kaikki lapset käyvät peruskoulua ja 1.8.2014 voimaan tullut oppilas- ja opiskelijahuoltolaki painottaa ennaltaehkäisevää ja yhteisöllistä tukea kouluissa kaikille lapsille. Uusi sosiaalihuoltolaki (1301/2014) vahvistaa peruspalveluja ja vähentää sitä kautta korjaavien toimenpiteiden tarvetta. Tavoitteena on madaltaa tuen hakemisen kynnystä järjestämällä sosiaalipalveluja muiden peruspalvelujen yhteydessä.

## Asiakaslähtöinen ja palveleva Nokia: Vanhempien kasvatustehtävän tukeminen

|  |  |  |  |
| --- | --- | --- | --- |
| **Kehittämiskohde** | **Tavoite** | **Toimenpide** | **Vastuutaho** |
|  Varhaiskasvatuksen ja koulujen vanhempainillat | Toiminnalliset vanhempainillat vakiintuneena käytäntönä. |  Toiminnallisten vanhempainiltojen kehittäminen yhteistyössä yhteistyökumppaneiden kanssa |  Sivistyspalvelut, vanhempainyhdistykset, kaikki toimialat |
|  Teemaillat | Vanhempien tiedon ja tietoisuuden lisääminen lasten psyykkisestä kehityksestä. | Perhekeskuksen teemailtojen kehittäminen vanhemmille.  | Sivistyspalvelut, perhekeskus, lapsiperheiden sosiaalipalvelut, kolmas sektori |
|  Vertaisryhmätoiminta | Pienten lasten vanhempien vertaistuen järjestäminen ja mahdollistaminen |  6 kk ryhmäneuvolan toteutuminen | Perhepalvelut |
|  |  | Perhevalmennusta kehitetään vastaamaan vanhempien tarpeita. | Perhepalvelut |
|  |  | Vahvuutta vanhemmuuteen– vauva- ja taaperoryhmien juurruttaminen vakiintuneeksi toimintamuodoksi | Perhepalvelut |
|  | Kouluikäisten lasten vanhempien vertaisryhmien lisääminen | Erityislasten vertaisryhmien järjestäminen, vertaisryhmätoiminnan koordinointi | Kaikki toimialat, erityisesti perhepalvelut, myös seurakunta ja kolmas sektori  |
|  Vertaisryhmätoiminta | Pienten lasten vanhempien vertaistuen järjestäminen ja mahdollistaminen |  6 kk ryhmäneuvolan toteutuminen | Perhepalvelut |
|  |  | Perhevalmennusta kehitetään vastaamaan vanhempien tarpeita. | Perhepalvelut |
|  |  | Vahvuutta vanhemmuuteen –vauva- ja taaperoryhmien juurruttaminen vakiintuneeksi toimintamuodoksi | Perhepalvelut |
|  | Kouluikäisten lasten vanhempien vertaisryhmien lisääminen | Erityislasten vertaisryhmien järjestäminenVertaisryhmätoiminnan koordinointi | Kaikki toimialat, erityisesti perhepalvelut, myös seurakunta ja kolmas sektori  |

## Asiakaslähtöinen ja palveleva Nokia: Monialainen yhteistyötoimintakäytäntönä

|  |  |  |  |
| --- | --- | --- | --- |
| **Kehittämiskohde** | **Tavoite** | **Toimenpide** | **Vastuutaho** |
|  Lääkärin osallisuus monialaisessa työssä |  Lääkärityöpanoksen resursointi tehokkaasti ja tarkoituksenmukaisesti | Nimetään vastuulääkärit kehittämään äitiys- ja lastenneuvolatoimintaa | Terveyspalvelut, perhepalvelut |
|  |  | Lääkärin osallistuminen laajoihin terveystarkastuksiin, päivähoidon palautteet lääkärin käytettävissä. | Terveyspalvelut, perhepalvelut, varhaiskasvatus |
|   |  Asetusten mukaisten lääkärintarkastusten toteutuminen | Lisäresurssin lisääminen asetuksen mukaiselle tasolle |  Terveyspalvelut |
|  Neuvolan, varhaiskasvatuksen ja perhekeskuksen yhteistyö | Monialaisen yhteistyön juurtuminen sujuvaksi käytännöksi sovituissa rakenteissa | Yhteistyörakenteiden kuvaaminen, prosessikaavio |  Lasten ja nuorten verkostoryhmä |
|   |  Sovitut yhteistyökäytänteet laajojen terveystarkastusten yhteydessä toimivat saumattomasti. |  Yhteistyön vakiinnuttaminen laajojen terveystarkastusten yhteydessä (tiedonsiirtolomakkeet) | Sivistyspalvelut, perusturvapalvelut |
| Koulupolku | Koulupolkumallin luominen ja vahvistaminen, palvelut lähellä oppilasta (terveyspalvelut, oppilashuolto, nuorisotyö) | Prosessikuvaus, jossa mukana kaikki toimijat  |  Lasten ja nuorten verkostoryhmä |
| Saumaton palvelukokonaisuus | Palveluiden kehittäminen yli hallintokuntarajojen – palvelujen tarjoaminen siellä, missä lapset ja nuoret ovat | Kasvatus- ja opetuskeskuksen sekä vapaa-aikapalveluiden yhdistyminen, yhteistyön kehittäminen | Sivistyspalvelut, lasten ja nuorten verkostoryhmä |
|  | Visio: Tukipalvelut järjestetään tulevaisuudessa kouluilla ja päiväkodeilla sijaitsevissa palvelukeskuksissa (yhden luukun periaate) |  |  |
|  Verkostoyhteistyö ja poikkihallinnollinen kehittämistyö |  Verkosto- ja koulutuspäivien järjestäminen ajankohtaisista aiheista, esim. päihteet, näpistelyt, sosiaalinen media, koulupudokkaat |  Lasten ja nuorten verkostopäivät uudelleen käyttöön 1-2 krt/vuosi |  Lasten ja nuorten verkostoryhmä, seurakunta, kolmas sektori |

## Asiakaslähtöinen ja palveleva Nokia: Riittävä ja oikea-aikainen tuki ja varhainen puuttuminen

|  |  |  |  |
| --- | --- | --- | --- |
| **Kehittämiskohde** | **Tavoite** | **Toimenpide** | **Vastuutaho** |
| Perheiden matalan kynnyksen palvelut | Lapsiperheiden kotipalvelun järjestäminen lakisääteisesti | Lisäresursointi sisäisillä järjestelyilläPalvelusetelin käyttöönotto |  Lapsiperheiden sosiaalipalvelut |
|   |  Neuvolan perheohjauksen tunnettuuden lisääminen | Perheohjaajalle työtila neuvolaanTiedottamisen tehostaminen |  Lapsiperheiden sosiaalipalvelut |
| Koululaisten matalan kynnyksen palvelut |  Riittävä ja oikea-aikainen tuki, monialainen yhteistyö: oppilashuoltohenkilöstö, perhetyö |  Resursointi niin, että lakisääteiset tehtävät toteutuvatKuraattorin toimen vakinaistaminenPerhetyön lisäresursointi? | Sivistyspalvelut, perhepalvelut |
| Toimintaterapian järjestäminen lapselle | Toimintaterapian tarpeessa olevat lapset saavat tarvitsemaansa palvelua | Toimintaterapeutin toimen perustaminen Nokialle | Sivistyspalvelut |
| Haastavien lasten ja nuorten kohtaaminen ja tukeminen | Eri toimijoiden välisen yhteistyön kehittäminen, toisen työn tuntemisen lisääminen, selkeät ja yhdessä sovitut toimintatavat | Prosessinkuvaus (polut, toimijat, toimenpiteet) |  Kaikki palvelualueet, Erko, lasten ja nuorten verkostoryhmä |
| Päihdetyö |  Nuoret saavat tarvitsemaansa ammattiapua omalla paikkakunnalla | Päihdetyön koulutusta nuorten kanssa työskenteleville henkilöille |  Sivistyspalvelut, perusturvapalvelut, kaikki palvelualueet |
|   |   | Nuorten päihdepalveluiden kartoittaminen | Mielenterveys- ja päihdetyöryhmä |
|  |  | Kaikille 8-luokkalaisille tehdään päihdekysely laajassa terveystarkastuksessa | Terveyspalvelut |
|   Maahanmuuttajatyö |  Lasten, nuorten ja lapsiperheiden kotouttaminen |  Lasten ja nuorten kotouttamisohjelman luominen Nokialle | Perhepalvelut, sivistyspalvelut, lasten ja nuorten verkostoryhmä |

## Turvallinen ja viihtyisä Nokia: Lasten ja nuorten elinympäristö on viihtyisä ja turvallinen

|  |  |  |  |
| --- | --- | --- | --- |
| **Kehittämiskohde** | **Tavoite** | **Toimenpide** | **Vastuutaho** |
|  Lasten toimintaympäristön viihtyvyys ja turvallisuus |  Lapset arvioivat toimintaympäristöään varhaiskasvatuksessa | Lasten laatupeliä pelataan säännöllisesti varhaiskasvatuksessa ja sen tulokset vaikuttavat toiminnan kehittämiseen  |  Varhaiskasvatus |
|   |  Turvallisen koulutien turvaaminen | Hidasteiden lisääminen suojatien kohdille |  Kaupunkikehityspalvelut, sivistyspalvelut, poliisi |
|   |  Turvallisuuden lisääminen koulussa ja koulumatkalla | Seutukunnalliset turvallisuuskansiot otetaan käyttöön kouluissa |  Sivistyspalvelut |
| Liikunnallisuus ja toiminnallisuus lasten arjessa |  Liikunnan ja toiminnallisuuden lisääminen lasten kehitystä tukien |  Ilo kasvaa liikkuen -toimintaohjelmaan osallistuminen varhaiskasvatuksessa |  Varhaiskasvatus |
|  |  | Houkuttelevat ja monipuoliset lähiliikuntapaikat, kannustus myös sisäliikuntaan | Sivistystoimi, kaupunkikehityspalve-lut, tilapalvelut ja kolmas sektori |
|  |  | Liikekalenteri laajemmin käyttöön eri toimijoille | Sivistyspalvelut, kaikki palvelualueet |
|  |  | Liikkis-hankkeeseen osallistuminen | Esiopetus ja perusopetus |

## Yrittävä, osaava ja onnistuva Nokia: Nuorten koulutukseen ja työelämään ohjauksen palvelukokonaisuus toimii

|  |  |  |  |
| --- | --- | --- | --- |
| **Kehittämiskohde** | **Tavoite** | **Toimenpide** | **Vastuutaho** |
| Toisen asteen koulutus | Nokian kaupungissa tarjotaan tulevaisuudessakin monipuolisesti toisen asteen koulutusta | Visio: tulevaisuudessa 2.asteen toimijat ovat yksissä opetustiloissa | Tredu, sivistyspalvelut |

## Tasapainoinen ja toimiva Nokia: Vuoropuhelu lasten, nuorten, perheiden virkamiesten ja päätöksentekijöiden välillä lisääntyy

|  |  |  |  |
| --- | --- | --- | --- |
| **Kehittämiskohde** | **Tavoite** | **Toimenpide** | **Vastuutaho** |
|  Lasten osallisuuden lisääminen | Toimintakulttuurin muutos varhaiskasvatuksessa ja opetuksessa |  Lasten osallisuuden vahvistuminen toiminnan suunnittelusta arviointiin.Laatupelin kehittäminen varhaiskasvatukseen. | Kaikki toimialatSivistyspalvelut |
|  Nuorten osallisuuden lisääminen | Nuorten kuuleminen kaupungin päätöksenteossa |  Lasten parlamentin, nuorisovaltuuston ja oppilaskuntien toiminnan jatkuminen.Nuorisovaltuuston paikkojen lisääminen lautakunnissa ym. päättävissä elimissä. |  Kaikki toimialat |

## Tasapainoinen ja toimiva Nokia: Osallistutaan alueelliseen yhteistyöhön

|  |  |  |  |
| --- | --- | --- | --- |
| **Kehittämiskohde** | **Tavoite** | **Toimenpide** | **Vastuutaho** |
|  Seudullinen yhteistyö |  Suunnittelu ja yhteistyö yli kuntarajojen |  Osallistuminen OSAKKEEN (Osaava-hanke) toimintaan  |  Sivistyspalvelut, varhaiskasvatus, koulut |
|   |   |  Seudullinen yhteistyö sote-valmistelussa |  Perusturvapalvelut |

## Resurssiehdotukset 2017-

Hyvinvointisuunnitelman tavoitteiden toteutumiseksi lain vaatimalla tavalla ehdotetaan lisäresurssia muun muassa koulukuraattorin ja toimintaterapeutin osalta. Työryhmä näkee tärkeänä terveydenhuoltolain ja sitä ohjaavan asetuksen mukaisten terveydenhuoltohenkilöstön mitoituksen. Yksiköiden esimiehet vastaavat henkilöstömitoituksen tiedottamisesta edelleen.

## Suunnitelman toteuttaminen ja seuranta

Lasten ja nuorten hyvinvointiryhmä seuraa esitettyjen tavoitteiden ja tulosten etenemistä ja raportoi niistä pyydettäessä hyvinvointiryhmälle. Suunnitelmissa on kehittää lasten ja nuorten hyvinvointimittaristoa, jolla seurata hyvinvointisuunnitelman tavoitteiden toteutumista. Tavoitteiden toteutumiselle asetetaan määräajat ja sitä kautta sitoutetaan kaupungin johtoa tavoitteiden toteuttamiseen.

## Lasten ja nuorten hyvinvointiryhmän kokoonpano 2016

Heidi Leppänen, osastonhoitaja, puheenjohtajana 5/2016 tätä ennen jäsenenä ryhmässä.

Pirjo Seppo, varhaiskasvatuksen palvelupäällikkö

Kerttu Heikkilä, LVIA-asiantuntija

Ulla Taponen, nuoriso-ohjaaja

Harri Yli-Valkama, rehtori, Nokianvirran koulu

Juha Sainio, rehtori, Nokian lukio

Petra Lämsä, nuorisotyön ohjaaja, Nokian seurakunta

Saila Lahtinen, vanhempi konstaapeli, Sisä-Suomen poliisilaitos

Tanja Helenius, erityisopettaja, Tredu

Marika Pajunen, rehtori, Taivalkunnan koulu

Ulla Toivonen, neuvolapsykologi, perhekeskus 8/2016 uutena jäsenenä

Nanna Miettunen, johtava sosiaalityöntekijä 8/2016 uutena jäsenenä

Jäsenet, jotka ovat olleet työstämässä suunnitelmaa, mutta jotka eivät enää vaikuta työryhmässä:

Maria Antikainen, johtava sosiaalityöntekijä, puheenjohtajana 3/2016 saakka

Johanna Moilanen, neuvolapsykologi, perhekeskus

Minna Sillanpään, varhaiskasvatuksen päällikön

Minna Järvinen, apulaisrehtori